“บล.โนมูระฯ” ย้ำซื้อ JMART ฟันธงไตรมาส 2 กำไรสูงสุดรอบ 7 ไตรมาส ลุ้นหวนจ่ายปันผลอีกครั้ง
"บล.โนมูระฯ" ย้ำซื้อ JMART ฟันธงไตรมาส 2 กำไรสูงสุดรอบ 7 ไตรมาส ลุ้นหวนจ่ายปันผลอีกครั้ง
"บล.โนมูระฯ" ย้ำซื้อ JMART ฟันธงไตรมาส 2 กำไรสูงสุดรอบ 7 ไตรมาส ลุ้นหวนจ่ายปันผลอีกครั้ง
19 ก.ค. 2562

บริษัทหลักทรัพย์ โนมูระ พัฒนสิน จำกัด (มหาชน) หรือ บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้นบริษัท เจ มาร์ท จำกัด (มหาชน) หรือ JMART ประเมินราคาเป้าหมายปี 2562 ที่ 15.30 บาทต่อหุ้น โดยล่าสุด Consensus ปรับประมาณการกำไรปี 2562 ขึ้นมาสู่ระดับ 504 ล้านบาท ใกล้เคียงกับประมาณการของเรา (เดิมตลาดคาดกำไรปี 2562 ที่ 411.2 ล้านบาท) และสำหรับผลประกอบการปี 2562 ที่พลิกกลับมามีกำไรเติบโตโดดเด่น ประเมินบริษัทจะกลับมาจ่ายเงินปันผลอีกครั้ง คาดที่ 0.40 บาทต่อ หุ้นเท่ากับ Dividend yield ที่ 3.3% หลังจากงวดปี 2561 งดจ่ายเงินปันผลหลังมีผลขาดทุนสุทธิ
ทั้งนี้ประเมินกำไรสุทธิไตรมาส 2/62 ที่ระดับ 132.1 ล้านบาท เพิ่มขึ้น 197% เมื่อเทียบจากปีก่อน และเพิ่มขึ้น 12% เมื่อเทียบจากไตรมาสก่อน ฟื้นตัวอย่างชัดเจนเป็นไตรมาสที่ 2 ติดต่อกันและสูงสุดในรอบ 7 ไตรมาส โดยได้แรงหนุนจากบริษัทลูก นําโดย 1.) JMT (ถือหุ้น 55.8%) จากพอร์ตหนี้เสียบางส่วนตัดเงินลงทุนหมด (Fully Amortized) ส่งกำไรให้ JMART สูงถึง 84.3 ล้านบาท (คาด JMT ไตรมาส 2/62 อยู่ที่ 151 ล้านบาท เติบโต 24% เมื่อเทียบจากปีก่อน และเติบโต 5% เมื่อเทียบจากไตรมาสก่อน) เป็นสัดส่วนหลักของกําไรรวม
รวมทั้ง 2.) SINGER (ถือหุ้น 30.3%) ปัจจัยเร่งจากสินเชื่อจำนำทะเบียนรถยนต์ หนุนกำไรแตะ 40 ล้านบาท คำนวณเป็นส่วนแบ่งกำไรที่ 12.1 ล้านบาท ทรงตัวเมื่อเทียบจากไตรมาสก่อน และ 3.) J Mobile ได้อานิสงส์บวก จัดงานครบรอบ 30 ปี และจับมือกับ AIS หนุนกำไรเติบโตเด่นเมื่อเทียบจากไตรมาสก่อน อีกทั้ง 4.) J Fintech หรือสินเชื่อ J Money เดินหน้าเร่งขยายพอร์ตสินเชื่อ จึงคาดพลิกเป็นกำไรเมื่อเทียบจากปีก่อน และเติบโตเล็กน้อยเมื่อเทียบจากไตรมาสก่อน
ดังนั้นจึงประเมินรายได้รวมของ JMART ที่ 3.32 พันล้านบาท เพิ่มขึ้นเล็กน้อย 2% เมื่อเทียบจากปีก่อน และเติบโต 15% เมื่อเทียบจากไตรมาสก่อน และมีอัตรากำไรขันต้น/อัตรากำไรสุทธิ ทรงตัวเทียบเมื่อเทียบจากไตรมาสก่อน ที่ระดับ 26.7%/4% ตามลำดับ